Det var en speciel fodboldkamp der blev spillet i NordicBet Ligaen - 1. division - onsdag aften. For baggrunden er dramatisk: Lørdag 11. september faldt Vendsyssel FF-spiller Wessam Abou Ali om i kampen mod Lyngby og blev kørt væk i ambulance, og kampens dommer valgte at afbryde kampen. På det tidspunkt var der en halv time tilbage af kampen, stillingen var 1-1, og det var den også, da de to hold genoptager kampen i aften. Desværre måtte hjemmeholdet kun stille op med 10 mand, da Tiemoko Konate fik det røde kort i kampen i september, og det røde kort gjaldt også i aftenens kamp. Så Vendsyssel spillede med 10 mand -  Lyngby med 11. Wessam Abou Ali, der faldt om og blev kørt væk, har ikke været i kamp siden og skal først igennem en sundhedstest i næste uge, før han eventuelt får grønt lys til at genoptage træningen. Og én ting er sikkert: han kommer ikke på banen igen før i den nye sæson i det nye år. Efter aftenens kamp kamp ligger Lyngby på førstepladsen med 29 point, mens Vendsyssel er næstsidst i ligaen med 11 point.

Referat:
De sidste 30 minutter af kampen mellem Vendsyssel FF og Lyngby blev spillet færdig, efter at Vendsyssel FF's Wessam Abou Ali kollapsede i den oprindelige kamp 11. september.